Diari Oficial de la Generalitat Valenciana


Sumari del DOGV 6703, del 31-01-2012 (2012/791)

Notificació a l'empresa Fundació Serra Calderona, de la Resolució de 22 de desembre de 2011, de la directora general de Turisme i directora de l'Agència Valenciana del Turisme, de denegació d'inscripció de l'esmentada empresa en el Registre General d'Empreses, Establiments i Professions Turístiques, com a empresa turística de servicis complementaris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6703

Data del DOGV
:   31-01-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/791


Organisme emissor
:   Conselleria de Turisme, Cultura i Esport

Tipus de document
:   Anunci

Notificació a l'empresa Fundació Serra Calderona, de la Resolució de 22 de desembre de 2011, de la directora general de Turisme i directora de l'Agència Valenciana del Turisme, de denegació d'inscripció de l'esmentada empresa en el Registre General d'Empreses, Establiments i Professions Turístiques, com a empresa turística de servicis complementaris. [2012/791]  
Per no haver sigut possible notificar de manera personal i directa a l'empresa Fundació Serra Calderona la resolució de denegació del procediment d'inscripció de l'esmentada empresa en el Registre General d'Empreses, Establiments i Professions Turístiques, com a empresa turística de servicis complementaris, es procedix a la seua publicació en el Diari Oficial de la Comunitat Valenciana, a efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.  
  
  
València, 13 de gener de 2012.- La cap del Servici d'Ordenació i Inspecció d'Empreses Turístiques: Carmen Martínez Aznar.  
  
«Notificació a l'empresa Fundació Serra Calderona de la resolució de denegació d'inscripció de l'esmentada empresa en el Registre General d'Empreses, Establiments i Professions Turístiques, com a empresa turística de servicis complementaris.  
Examinada la sol·licitud d'alta en el Registre General d'Empreses, Establiments i Professions Turístiques de la Comunitat Valenciana, com a empresa turística de servicis complementaris, d'acord amb la Llei 3/1998, de 21 de maig, de la Generalitat, de Turisme de la Comunitat Valenciana, de l'empresa Fundació Serra Calderona, encarregada de potenciar la posada en valor i gestió turística de la serra Calderona, se li comunica que:  
Primer. De conformitat amb l'article 4 de la Llei 3/1998, de 21 de maig, de la Generalitat, de Turisme de la Comunitat Valenciana: són empreses turístiques les persones físiques i jurídiques que realitzen una activitat l'objecte de la qual siga la prestació de qualsevol dels servicis enumerats en l'article 3 de l'esmentada llei. L'article 3.2.5 de l'esmentada llei diu que: "tindrà la consideració de servici turístic la prestació, per mitjà de preu, de les activitats següents: entreteniment, aventura, esportives, culturals i qualssevol d'esbarjo i oci, així com altres servicis complementaris quan s'oferisquen amb fins turístics".  
  
Segon. les empreses turístiques de servicis complementaris estan definides en l'article 13 de la Llei 3/1998, de 21 de maig, de la Generalitat, de Turisme de la Comunitat Valenciana, en els termes següents:  
  
U. Són empreses turístiques de servicis complementaris aquelles que tinguen com a objecte la realització d'activitats considerades per l'administració d'interés per al turisme o directament relacionades amb este.  
Dos. La realització de les dites activitats podrà comunicar-se a l'administració turística a l'efecte d'inscriure-la en el registre corresponent.  
Tres. La constància registral de la mencionada activitat no suplirà les autoritzacions sectorials que resulten preceptives en cada cas per a l'exercici de l'activitat.  
En este sentit, es considera que són empreses turístiques de servicis complementaris, aquelles empreses que, sense comptar amb una reglamentació turística pròpia, integren un servici o producte final al mercat que tinga relació directa amb el turisme i puga ser disfrutat per l'usuari turístic, de tal manera que la seua constància en el Registre General d'Empreses, Establiments i Professions Turístiques de la Comunitat Valenciana puga resultar interessant per a eixe usuari.  
Tercer. Amb data 27 de maig de 2011, Ricardo Arnal Pavía va sol·licitar la inscripció en el Registre General d'Empreses, Establiments i Professions Turístiques de la Comunitat Valenciana com a empresa turística de servicis complementaris, de l'empresa Fundació Serra Calderona, sítia en la plaça de l'Ajuntament, s/n, de Nàquera.   
Quart. la Fundació té com a fi contribuir al desenrotllament sostenible dels municipis pertanyents al Pla d'Ordenació dels Recursos Naturals de la Serra Calderona i aquells altres que per la seua proximitat geogràfica o exercici d'activitats exercisquen efectes directes sobre el desenrotllament sostenible de la serra Calderona en l'àrea d'actuació contemplada (AAC), en els àmbits econòmic, sociocultural i mediambiental, per mitjà de l'activitat turística orientada o certificada per l'Organització Mundial de Turisme (OMT), per mitjà de diferents actuacions, com ara:  
1. Contribuir a dissenyar estratègies i formes de gestió en col·laboració estreta amb els actors públics i privats de l'AAC.  
2. Col·laborar en l'elaboració, el desenrotllament i l'execució de plans de:  
Prevenció de riscos i impactes mediambientals i socioculturals.  
  
Adequació, regeneració i posada en valor de l'espai natural.  
Posada en valor de la serra Calderona i de tots els seus recursos, atractius i activitats de suport.  
3. Col·laborar en la creació d'espais, productes i servicis d'alt valor afegit per als residents i visitants de l'AAC en els àmbits socioeconòmic, cultural i natural.  
4. Certificar o coadjuvar a certificar amb el suport de l'OMT l'estratègia, la gestió i els processos, productes i servicis de les institucions i empreses turístiques de l'AAC que ho desitgen, amb l'estàndard de qualitat WTO.Sbest i altres certificacions procedents.  
5. Establir xarxes i altres formes de col·laboració intensa amb organismes, institucions i empreses, a escala local, regional, nacional o supranacional.  
6. Col·laborar especialment amb l'OMT, com a organisme de les Nacions Unides encarregat de la supervisió del turisme com a instrument per al desenrotllament sostenible.  
7. Crear i dirigir estratègicament un centre de dinamització i potenciació del turisme sostenible, que puga obtindre la certificació Sbest de l'OMT (WTO.SBEST) per a la posada en valor i en mercat dels recursos, productes i servicis de l'AAC. Així mateix, el centre donarà suport a les accions necessàries per a la generació d'oportunitats econòmiques i/o empresarials en benefici de la població local, dins del marc de desenrotllament sostenible.  
8. Qualssevol altres activitats per al compliment dels fins fundacionals.  
Per al desenrotllament dels dits fins s'efectuaran entre altres actuacions les de:  
- Prevenció, recuperació, regeneració i conservació en els espais naturals i culturals de la serra Calderona.  
- Realització o finançament d'estudis, investigacions, cursos, publicacions, consultoria, assessoria, etc.  
Estes activitats relacionades, que conformen els fins de la seua empresa són turístiques, en el sentit que tendixen a aconseguir uns recursos, productes i servicis dins de l'àrea d'actuació contemplada.  
  
No obstant això, al tractar-se d'una relació d'activitats amb el compromís genèric d'impulsar el turisme en l'AAC, però que no inclouen activitats concretes, no pot ser objecte d'inscripció en l'esmentat registre, com a empresa turística de servicis complementaris.  
Quint. Les dites circumstàncies van ser notificades a la mercantil interessada en data 11 d'octubre de 2011, per mitjà d'audiència prèvia a la proposta de resolució, publicada en el Diari Oficial de la Comunitat Valenciana, de data 11 d'octubre de 2011, i en el tauler d'edictes de l'Ajuntament de Nàquera, segons ens comuniquen en el seu escrit de 9 de novembre de 2011, al no haver sigut possible la notificació de forma personal i directa, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè en un termini de deu dies presente totes les al·legacions i els documents que considere pertinents en defensa dels seus interessos.  
Sext. transcorregut el dit termini, no s'han presentat al·legacions.  
Per tot el que s'ha exposat, la directora general de Turisme i directora de l'Agència Valenciana del Turisme, en virtut de les competències que li conferixen l'article 9.2 i) del Decret 209/2004, del Consell, pel qual s'aprova el Reglament de l'Agència Valenciana de Turisme, i l'article 8 del Decret 100/2011, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, resolc:  
Denegar la inscripció de l'empresa Fundació Serra Calderona en el Registre General d'Empreses, Establiments i Professions Turístiques de la Comunitat Valenciana, com a empresa turística de servicis complementaris, i es procedix a l'arxivament de les actuacions realitzades.  
  
  
Per la qual cosa es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú.  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic de Turisme i Projectes Estratègics dins del termini d'un mes a comptar des de l'endemà a la notificació d'esta, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 22 de desembre de 2011.- La directora general de Turisme i directora de l'Agència Valenciana del Turisme: Cristina Morató Sesé.»